《新雁度瑶台 归里过访张祖望从野堂率赠》
清代·丁澎

胡不归哉。喜仲蔚、蓬门客到长开。茅檐月出，数湾渌水萦洄。

此开谁伴，篱边还种，老菊疏梅。惟此事，便一生足了，浊酒三杯。

自称烟波钓叟，泛溪南小艇，独与予偕。红鳞网得，白堕方沽，紫芋初煨。

望皋亭如带，平桥外、人醉蒿莱。渔蓑侣，向五湖争长，终让于思。

作者简介：（约1622—1686）清浙江仁和人，字飞涛，号药园。回族。顺治十二年进士，官主事。充河南乡试副考官，荐升郎中。科场案起，以违例被劾，谪塞上五年。工诗。早年与毛先舒、柴绍炳等人称“西泠十子”，后又与宋琬、施闰章等人号“燕台七子”。有《信美堂诗选》、《扶荔堂集》。